**ЗДРАВСТВЕНИ ЦЕНТАР КЊАЖЕВАЦ**

БРОЈ:\_\_\_\_\_\_\_\_

ДАТУМ: \_\_\_\_\_\_\_2025.године

КЊАЖЕВАЦ

На основу члана 192.став 1. тачка (1) Закона о раду (“Сл.гласник РС” бр. 24/2005, 61/2005, 54/2009, 32/2013, 75/2014 и 13/2017-УС), члана 7. Посебног колективног уговора за здравствене установе чији је оснивач Република Србија, аутономна покрајина и јединица локалне самоуправе ("Сл.гласник РС” бр.01/15), чл.24. Статута Здравственог центра Књажевац од 13.06.2007.године, Кадровског плана за Здравствени центар Књажевац за 2024.годину бр.112-01-86/2024-02 од 05.12.2024.године, дописа Министарства здртавља РС број 112/01/00698/2024-02 од 09.07.2024.године, Здравствени центар Књажевац, ул.4.јули бр.2, расписује

**ЈАВНИ ОГЛАС ЗА ПРИЈЕМ У РАДНИ ОДНОС**

**I**

Оглашава се конкурс за пријем у радни однос **на ОДРЕЂЕНО ВРЕМЕ у трајању од 3 (три) месеца, са пуним радним временом за следеће радно место**

**СПЕЦИЈАЛИСТЕ НЕУРОЛОГИЈЕ ИЛИ НЕУРОПСИХИЈАТРИЈЕ** – VII- с.с.с.

1 (један) извршиоц

Опис послова:

Превенира, дијагностикује и лечи болести, повреде и друге физичке и менталне поремећаје коришћењем специјализованих метода и техника, кроз примену принципа и процедура савремене медицине; прегледа хоспитализоване и амбулантне пацијенте, врши пријем и отпуст болесника и издаје потребну документацију о резултатима лечења; реализује специјалистичке, дијагностичко-терапеутске интервенције; поставља дијагнозу; прати ефекте примењених тераписких поступака, даје специјалистичка мишљења и упутства за рад на захтев доктора медицине и доктора медицине специјалиста; учествује у консултативним прегледима и даје мишљење и извештаје; обавештава и саветује пацијента и породицу у вези са здравственим стањем и лечењем; врши пријем и збрињавање хитних пацијената; упућује пацијенте на консултативне прегледе; обавља послове лекара специјалисте неурологије према распореду рада који сачињава начелник службе; обавља и друге послове из специјалности којој припада по налогу начелника службе; утврђује време и узрок смрти; ради на инплементацији интегрисаног здравственог информационог система; организује и спроводи мере и активности на унапређењу здравствене заштите; заједно са сартадницима одговоран је за исправност и правилно коришћење медицинске опреме; придржава се мера заштите на раду; за свој рад непосредно је одговоран/на начелнику службе и шефу одсека.

**II**

Услови за заснивање радног односа су општи услови за заснивање радног односа утврђени Законом о раду (“Сл.гласник РС” бр. 24/2005, 61/2005, 54/2009, 32/2013, 75/2014 и 13/2017-УС) и посебним прописима везаним за јавне службе из области здравствене заштите:

Услови за обављање послова и радних задатака за доктора медицине специјалисту неурологије или неуропсихијатрије из тачке **I** огласа:

- завршен медицински факултет - VII степен стручне спреме;

- положен специјалистички испит из неурологије или неуропсихијатрије

- положен стручни испит;

- поседовање дозволе/лиценце за рад (односно доказа о упису у именик надлежне коморе);

- потпуна психичка и физичка способност за обављање послова и радних задатака;

**III**

Критеријуми за избор кандидата из тачке I су:

1. просечна оцена током студија - максимално 20 бодова

2. дужина студирања - максимално 20 бодова

3. дужина чекања на запослење

(након положеног стручног испита на

пословима здравствене заштите) - максимално 5 бодова

4. радно искуство стечено у ЗЦ Књажевац - максимално 15 бодова

-подразумева волонтерски рад у ЗЦ Књажевац

 након положеног стручног испита

 на пословима здравствене заштите)

5. оцена рада у ЗЦ Књажевац

- подразумева оцену коју даје начелник,

 односно шеф службе за радно ангажовање

у ЗЦ Књажевац након положеног стручног

испита на пословима здравствене заштите) - максимално 10 бодова

6. тест и оцена на разговору и тесту - максимално 30 бодова

(15 бодова – тест и

 15 бодова оцена на разговору)

**IV**

За посао из тачке **I** огласа, заинтересовани кандидати подносе:

**У оригиналу**:

1. потпуну личну и радну биографију са адресом, контакт телефоном, (е-маил адресом) и изјавом да се против њих не води кривични поступак

 **У овереној фотокопији** следећа документа: (**ОВЕРА ФОТОКОПИЈЕ НЕ СМЕ БИТИ СТАРИЈА ОД 6 МЕСЕЦИ):**

1.диплому / уверење о завршеном медицинском факултету;

2. диплому / уверење о положеном специјалистичком испиту из неурологије или неуропсихијатрије

2.уверење о положеном стручном испиту;

3.дозволу за рад – лиценцу издату од надлежног органа (ако је кандидат из радног односа) или Решење о упису у комору (ако кандидат није у радном односу);

4.извод из матичне књиге рођених;

5.извод из матичне књиге венчаних (уколико су дипломе или уверења издати на девојачко презиме);

6.уверење о држављанству;

7.фотокопију личне карте или очитане податке са личне карте (уколико је чипована);

8.фотокопију радне књижице (уколико исту поседује);

9. фотокопије уговора као доказ искуства у струци (подразумева волонтерско ангажовање у Здравственом центру Књажевац након положеног стручног испита на пословима здравствене заштите).

10. потврду Националне службе за запошљавање као доказ дужине чекања на запослење.

**V**

 Кандидат који одлуком директора буде изабран за пријем у радни однос на одређено време, пре потписивања Уговора о раду, биће дужан да достави у року од 15 дана:

- лекарско уверење као доказ о здравственој способности за послове за које се заснива радни однос,

- уверење да кандидат није осуђиван (уверење издаје МУП), не старије од 6 месеци,

- уверење да се против кандидата не води истрага и кривични поступак (уверење издаје суд) не старије од 6 месеци.

Уколико изабрани кандидат не достави горе наведене документе у захтеваном року, са њим се неће засновати радни однос

**VI**

Решењем директора биће формирана Комисија која ће на основу увида у приспелу документацију пријављених кандидата, доктора медицине – специјалисту нееурологије ии неуропсихијатрије рангирати  на основу критеријума из тачке III подтачка 1. до.4 ове одлуке, примењујући пропорционалну методу бодовања где ће кандидат који има најбоље показатеље-параметре остварити максималан број бодова а сви остали пропорционално мање бодова у односу на кандидата са највише бодова. Критеријум из тачке III подтачке 5. ове одлуке бодоваће начелници односно шефови служби у ЗЦ Књажевац у којима је кандидат био радно ангажован након положеног стручног испита.

Кандидати који су се јавили на оглас за радно место доктора медицине – специјалсту неурологије или неуропсихијатрије, испуњавају услове из огласа и буду ушли у ужи избор после спроведеног бодовања од стране комисије и начелника односно шефова служби у ЗЦ Књажевац, биће позвани да ураде тест и са њима ће се обавити стручни разговор. О тесту и разговору са кандидатом обавезно се сачињава записник.

Коначну одлуку о избору кандидата који ће бити примљен у радни однос доноси директор на основу извештаја Комисије, оцене-бодовања начелника односно шефова служби у ЗЦ Књажевац и оцене-бодова које кандидат добије на тесту и разговору.

**VII**

Пријавом на оглас кандидат даје своју сагласност за обраду података о личности у сврхе избора за пријем у радни однос. Подаци се не могу користити у друге сврхе. Подацима рукује и податке обрађује Одељење за опште правне и кадровске послове Здравственог центра Књажевац.

У овом огласу користи се мушки граматички род, с тим да се односи на особе мушког и женског рода, без дискриминације.

**VIII**

Оглас се објављује на wеб страници Министарства здравља РС ([*www.zdravlje.gov.rs*](http://www.zdravlje.gov.rs/)) и Здравственог центра Књажевац и огласној табли Здравственог центра Књажевац и националне службе за запошљавање.

Рок за подношење пријава је***8 (осам) дана***од дана објављивања огласа на wеб страници Министарства здравља РС.

Неблаговремене, непотпуне и непотписане пријаве, као и пријаве са непотпуном и неодговарајућом документацијом, неће се разматрати.

Рок у коме кандидат мора бити обавештен о избору не може бити дужи од 30 дана од дана истека рока за пријаву кандидата.

Приложена конкурсна документација неће се враћати кандидатима.

Пријаве на оглас могу се поднети лично или послати препорученом  поштом на адресу Здравственог центра Књажевац, ул. 4. јули бр.2, 19350 Књажевац, (Одељење за опште правне и кадровске послове Здравственог центра Књажевац) са назнаком “Пријава на оглас, за пријем у радни однос на одређено време за радно место неуролога – неуропсихијатра “.

**В.Д. Директора Здравственог центра Књажевац**

 **Др Андријана Тошић**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**